
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τιμής διάθεσης του έργου «Ολοκληρωμέ¬ 
νο Τελωνεικό Δασμολόγιο (ΤΑΗΙΟ) - Φορολογικές 


Επιβαρύνσεις έτους 2002». 1 

Σύσταση ελεγκτικής ομάδας για τη διενέργεια ελέγ¬ 
χου στο «Ε.Π. Τουρισμός» στην εταιρεία Ενοποίη¬ 
σης Αρχαιολογικών Χώρων Αθήνας Α.Ε.». 2 

Πολιτογράφηση των Αλλογενών Αλλοδαπών ΤΣΕΚΙΡΙ- 

ΔΗ ΤΑΜΑΡΑ συζ. Αριστείδη κ.λπ. 3 

Σύσταση τριμελούς Επιτροπής για εξέταση αιτήσεων 
ενδιαφερομένων για την απόδειξη της ιδιότητας 

αυτών ως αγροτών. 4 

Κανονισμός Αρχών Κοστολόγησης και Τιμολόγησης 
Καθολικής Υπηρεσίας. 5 


ΑΠΟΦΑΣΕΙ Σ 

Αριθ.Τ. 3376/1071 (1) 

Καθορισμός τιμής διάθεσης του έργου «Ολοκληρωμένο 
Τελωνεικό Δασμολόγιο (ΤΑΡΙΟ) - Φορολογικές Επιβα¬ 
ρύνσεις έτους 2002». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 48 του Ν 1591/86 (ΦΕΚ 
50/Α) «περί αντιτίμων ή δικαιωμάτων πάσης φύσεως για 
πώληση βιβλίων, κωδίκων κλ.π. εντύπων γενικά από Δη¬ 
μόσιες Υπηρεσίες προς τρίτους» 

2) Το από 23/4/2002 υπηρεσ σημείωμα της 17ης Δ/νσης 
του ΥΠ. ΟΙΚ. με το οποίο ζητείται η συγκρότηση επιτρο¬ 
πής για τον καθορισμό τιμής διάθεσης του έργου «Ολο¬ 
κληρωμένο Τελωνειακό Δασμολόγιο (ΤΑΡΙΟ - Φορολογι¬ 
κές Επιβαρύνσεις έτους 2002)». 

3) Το σχετικό πρακτικό της Επιτροπής μαζί με συγκριτι¬ 
κό πίνακα στοιχείων κοστολόγησης δασμολογίου - η 
οποία συγκροτήθηκε με την αριθμ. 1039671/692/Α0006/ 
30042002 Α Υ Ο - για τον προσδιορισμό της τιμής διάθε¬ 
σης του έργου «Ολοκληρωμένο Τελωνειακό Δασμολόγιο 
(ΤΑΡΙΟ -Φορολογικές Επιβαρύνσεις έτους 2002)», με το 


οποίο εισηγείται το καθορισμό τιμής διάθεσης του έργου 
στο ποσό των εβδομήντα πέντε (75) ευρώ ανά δασμολό¬ 
γιο, μαζί με τα επτά (7) κλασσέρ. 

4) Την αριθμ 1100383/1330/Α0006/31.10.2001 (ΦΕΚ 
1485/Β/31.10.2001) Απόφαση Πρωθυπουργού και 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Καθορίζουμε την τιμή διάθεσης του έργου «Ολοκληρω¬ 
μένο Τελωνειακό Δασμολόγιο (ΤΑΡΙΟ) - Φορολογικές Επι¬ 
βαρύνσεις έτους 2002» στο ποσό των εβδομήντα πέντε 
(75) ευρώ, ανά δασμολόγιο μαζί μετά επτά (7) κλασσέρ. 

Με την εν λόγω απόφαση δεν προκαλείται επιβάρυνση 
στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. 998/0051 (2) 

Σύσταση ελεγκτικής ομάδας για τη διενέργεια ελέγχου 
στο «Ε.Π. Τουρισμός» στην εταιρεία Ενοποίησης Αρ¬ 
χαιολογικών Χώρων Αθήνας Α.Ε.». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 -Τιςδιατάξειςτου άρθρου 17του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις». 

2. Την αριθμ. 2/2422/0004/25-4-2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρου 
6 του Ν. 2187/1994 (ΦΕΚ 529 τ. Β') και μεταφορά των αρ¬ 
μοδιοτήτων του στην Επιτροπή Δημοσιονομικού Ελέγχου 
του άρθρου 17του Ν. 2860/2000», (ΦΕΚ 251 τ. Α'). 

3. -Τηναριθμ. 1100383/1330/Α0006/31 -10-2001 απόφα¬ 
ση «καθορισμός αρμοδιοτήτων του Υφυπουργού Οικονο¬ 
μικών» (ΦΕΚ 1485 τ. Β’). 

4. - Την απόφαση Ε(96) 482/24-4-1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7-3-1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα- 

σης προκαλείται δαπάνη 220,10 ευρώ γι ατην αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, ενώ οι δαπάνες μετακίνη¬ 
σης, διαμονής και η ημερήσια αποζημίωση, θα βαρύνουν 
την από 12.6.1996 σύμβαση μεταξύ ΥΠΕΘΟ και Ε.Δ.Τ.Β. 
(Εταιρεία Διαχείρισης Τεχνικής Βοήθειας). 

6. - Την αριθμ. 2/30195/0022/18-5-2001 απόφαση του 
Υπουργού Οικονομικών «Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000». 

7. - Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Επιχειρησιακού Προγράμματος 
«Τουρισμός» στο έργο «Ανάπλαση -Διαμόρφωση Δικτύου 
Πεζοδρόμων & Κοινοχρήστων & Ελεύθερων Χώρων στην 
περιοχή της Ακρόπολης (Β' Φάση)» που υλοποιεί η εται¬ 
ρεία «Ενοποίησης Αρχαιολογικών Χώρων Αθήνας Α.Ε.». 

2. Μέλη της Ελεγκτικής ομάδας ορίζονται οι εξής: 

• Τερεζάκη Σοφία, υπάλληλος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

• Πάλλη Βασιλική, υπάλληλος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

• Τασόπουλος Ευάγγελος, πολιτικός μηχανικός στον 
Οργανισμό Σχολικών Κτιρίων. 

Συντονίστρια της ομάδας ελέγχου ορίζεται η Τερεζάκη 
Σοφία. 

3.0 έλεγχος θα διενεργηθεί στην εταιρεία «Ενοποίησης 
Αρχαιολογικών Χώρων Αθήνας Α.Ε.» που εδρεύει στην 
Αθήνα κατά το χρονικό διάστημα από 10-09-2002 έως 
16.9.2002. 

4. Έργο της Ελεγκτικής Ομάδας ειδικότερα είναι: 

ο Ο έλεγχος του συστήματος διαχείρισης και ελέγχου. 

ο Η διαπίστωση της πορείας υλοποίησης των δράσεων, 
σύμφωνα με τις εθνικές και κοινοτικές διατάξεις. 

ο Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

ο Η επιτόπια εξακρίβωση της υλοποίησης του φυσικού 
αντικειμένου του έργου. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα παραδοθεί στην Διεύ¬ 
θυνση Μελετών και Αξιολόγησης του Γενικού Λογιστηρί¬ 
ου του Κράτους, το αργότερο εντός ενός μηνάς από την 
περαίωση του ελέγχου, για εισήγηση στην Επιτροπή Δη¬ 
μοσιονομικού Ελέγχου. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

(3) 

Πολιτογράφηση των Αλλογενών Αλλοδαπών ΤΣΕΚΙΡΙΔΗ 
ΤΑΜΑΡΑ συζ. Αριστείδη κ.λπ. 

Ο ΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1.- Με την Φ. 10684/5083/26.8.2002 απόφαση του Υφυ¬ 


πουργού Εσωτερικών Δημ. Διοικ. & Αποκ/σης,γίνεται δε¬ 
κτή η από 28.6.1991 αίτηση πολιτογράφησης της αλλογε¬ 
νούς αλλοδαπής ΤΣΕΚΙΡΙΔΗ ΤΑΜΑΡΑ συζ. ΑΡΙΣΤΕΙΔΗ, 
για την απόκτηση της Ελληνικής Ιθαγένειας. 

2. - Με την Φ.28261/35068/01/10.4.2002 απόφαση του 
Υφυπουργού Εσωτερικών Δημ. Διοικ.& Αποκ/σης, γίνεται 
δεκτή η από 18.1.2000 αίτηση πολιτογράφησης της αλ¬ 
λογενούς αλλοδαπής ΑΝΤΡΑΝΤΕ ΣΤΕΝ ΛΟΥΣΙΑ του ΛΑ- 
ΟΥΡΙΝΤΟ, για την απόκτηση της Ελληνικής Ιθαγένειας. 

3. - Με την Φ. 28992/1240/2.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 30.11.1992 αίτηση πολιτογράφησης του αλλο¬ 
γενούς αλλοδαπού ΒΟΛΚΩΒ ΓΙΟΥΡΙ του ΑΛΕΞΑΝΔΡΟΥ, 
για την απόκτηση της Ελληνικής Ιθαγένειας. 

4 - Με την Φ. 30155/8100/29.8.2002 απόφαση του Υφυ¬ 
πουργού Εσωτερικών Δημ. Διοικ.& Αποκ/σης, γίνεται δε¬ 
κτή η από 29.12.1992 αίτηση πολιτογράφησης του αλλο¬ 
γενούς αλλοδαπού ΚΟΤΟΒ ΑΛΕΞΑΝΔΡΟΥ του ΙΒΑΝ, για 
την απόκτηση της Ελληνικής Ιθαγένειας. 

5. - Μετην Φ. 33425/17857/15.7.2002 απόφαση του Υφυ¬ 
πουργού Εσωτερικών Δημ. Διοικ.& Αποκ/σης, α) γίνεται 
δεκτή η από 13.6.2000 αίτηση πολιτογράφησης της αλ¬ 
λογενούς αλλοδαπής ΟΖΑΛΝΤΕΜΙΡ ΖΙΛΜΠΕΡ του 
ΧΑΤΣΙΚ για την απόκτηση της Ελληνικής Ιθαγένειας και β) 
εγκρίνεται η αλλαγή του επωνύμου του από ΟΖΑΛΝΤΕ- 
ΜΙΡ. σε ΔΕΜΙΡΗΣ και του κυρίου ονόματος του από ΖΙΛ¬ 
ΜΠΕΡ σε ΖΗΣΗΣ. 

6. - Με την Φ. 35779/2739/26.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 9.12.1993 αίτηση πολιτογράφησης του αλλο¬ 
γενούς αλλοδαπού ΣΟΥΛΕΪΜΑΝ ΜΑΣΟΥΡ-ΓΕΩΡΓΙΟΣ 
του ΜΟΥΝΙΡ, για την απόκτηση της Ελληνικής Ιθαγένειας. 

7. - Με την Φ.37587/15062/29.8.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 31.3.1999 αίτηση πολιτογράφησης της αλλογε¬ 
νούς αλλοδαπής ΡΑΝΤΟΣΑΒΛΙΕΒΙΤΣ ΓΙΑΣΜΙΝΑ της ΖΟ- 
ΡΙΤΣΑ ΡΑΝΤΟΣΑΒΛΙΕΒΙΤΣ, για την απόκτηση της 
Ελληνικής Ιθαγένειας. 

8. - Με την Φ.38384/10573/29.5.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 5.4.1994 αίτηση πολιτογράφησης της αλλογε¬ 
νούς αλλοδαπής ΛΑΖΑΡΙΔΗ ΤΙΜΕΑ ΠΙΡΟΣΚΑ συζ. ΓΕΩΡ¬ 
ΓΙΟΥ, για την απόκτηση της Ελληνικής Ιθαγένειας. 

9. - Με την Φ.39480/14186/29.8.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 18.9.1997 αίτηση πολιτογράφησης της αλλογε¬ 
νούς αλλοδαπής ΣΙΔΗΡΟΠΟΥΛΟΥ ΒΑΛΕΝΤΙΝΑ συζ. 
ΗΛΙΑ, για την απόκτηση της Ελληνικής Ιθαγένειας. 

10. - Με την Φ.39675/9128/29.8..2002 απόφαση του 
Υφυπουργού Εσωτερικών Δημ. Διοικ. & Αποκ/σης, γίνεται 
δεκτή η από 29.5.1994 αίτηση πολιτογράφησης της αλ¬ 
λογενούς αλλοδαπής ΓΚΟΥΑΝ ΛΙ - ΛΙ του ΖΟΥΝ, για την 
απόκτηση της Ελληνικής Ιθαγένειας. 

11. - Με την Φ.40615/14878/21.7.2002 απόφαση του 
Υφυπουργού Εσωτερικών Δημ.Διοικ. & Αποκ/σης, γίνεται 
δεκτή η από 13.6.1994 αίτηση πολιτογράφησης του αλ¬ 
λογενούς αλλοδαπού ΣΑΑΚΙΑΝ ΣΕΡΓΚΕΙ του ΣΑΡΚΙΣ για 
την απόκτηση της Ελληνικής Ιθαγένειας 

12. - Με την Φ.43475/8256/4.8.2002 απόφαση του Υφυ¬ 
πουργού Εσωτερικών Δημ.Διοικ. & Αποκ/σης, γίνεται δε¬ 
κτή η από 21.2.1995 αίτηση πολιτογράφησης της αλλογε¬ 
νούς αλλοδαπής ΜΙΛΛΕΡ ΝΑΝΤΕΖΝΤΑ του ΕΝΤΜΟΥΝΤ, 
για την απόκτηση της Ελληνικής Ιθαγένειας. 

13. - Με την Φ.45372/10524/21.6.2002 απόφαση του 
Υφυπουργού ΕσωτερικώνΔημ. Διοικ. & Αποκ/σης, γίνεται 
δεκτή η από 29.5.1995 αίτηση πολιτογράφησης της αλ¬ 
λογενούς αλλοδαπής ΜΑΡΙΤΕΣ ΓΚΟΥΕΒΑΡΑ ΛΑΜΠΑΟ 
του ΑΜΠΟΥΝΤΕΝΤΣΙΟ ΜΙΛΑΝ ΛΑΜΠΑΟ, για την απόκτη¬ 
ση της Ελληνικής Ιθαγένειας. 

14. - Με την Φ.48635/11085/29.8.2002 απόφαση του 
Υφυπουργού Εσωτερικών Δημ. Διοικ. & Αποκ/σης, γίνεται 
δεκτή η από 16.11.1995 αίτηση πολιτογράφησης της αλ¬ 
λογενούς αλλοδαπής ΧΟΥΤΣΚΟ ΝΟΡΑτου ΓΙΟΖΕΦ ΠΑΛ, 
για την απόκτηση της Ελληνικής Ιθαγένειας. 

15. -Με την Φ.49472/5945/18.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, α) γίνεται 
δεκτή η από 29.1.1996 αίτηση πολιτογράφησης του αλ¬ 
λογενούς αλλοδαπού ΙΒΑΝΩΒ ΒΙΑΤΣΕΣΛΑΒ του ΙΒΑΝ, 
για την απόκτηση της Ελληνικής Ιθαγένειας και β) εγκρί- 
νεται η αλλαγή του επωνύμου του από ΙΒΑΝΩΒ σε ΙΩΑΝ- 
ΝΙΔΗΣ. 

16. - Με την Φ.49804/11237/29.8.2002 απόφαση του 
Υφυπουργού Εσωτερικών Δημ. Διοικ. & Αποκ/σης, γίνεται 
δεκτή η από 21.3.1996 αίτηση πολιτογράφησης του αλ¬ 
λογενούς αλλοδαπού ΚΒΑΣΝΙΚΟΒ ΒΛΑΝΤΙΜΗΡ του ΜΙ¬ 
ΧΑΗΛ, για την απόκτηση της Ελληνικής Ιθαγένειας. 

17. - Με την Φ.51294/13103/30.7.2002 απόφαση του 
Υφυπουργού Εσωτερικών Δημ. Διοικ. & Αποκ/σης, γίνεται 
δεκτή η από 5.6.1996 αίτηση πολιτογράφησης του αλλο¬ 
γενούς αλλοδαπού ΣΤΟΓΙΝΟΒΙΤΣ ΒΛΑΝΤΙΜΙΡτου ΜΠΟ- 
ΖΙΝΤΑΡ, για την απόκτηση της Ελληνικής Ιθαγένειας. 

18. - Με την 51568/9603/14.8.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 28.6.1996 αίτηση πολιτογράφησης της αλλογε¬ 
νούς αλλοδαπής ΤΙΛΛΑΝ ΝΤΑΝΙΕΛ ΖΩΡΖΕΤ ΡΟΜΠΕΡΤ 
του ΝΤΑΝΙΕΛ ΜΙΣΕΛ ΩΓΚΥΣΤ, για την απόκτηση της Ελ¬ 
ληνικής Ιθαγένειας. 

19. - Με την Φ.52972/6963/29.8.2002 απόφαση του Υφυ¬ 
πουργού Εσωτερικών Δημ.Διοικ. & Αποκ/σης, γίνεται δε¬ 
κτή η από 9.11.1992 αίτηση πολιτογράφησης της αλλογε¬ 
νούς αλλοδαπής ΡΟΔΡΙΓΚΕΘ ΛΟΥΘΙΑ - ΧΡΙΣΤΙΝΑ του 
ΛΟΥΙΣ, για την απόκτηση της Ελληνικής Ιθαγένειας. 

20. - Με την Φ.55988/6098/30.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης,γίνεται δε¬ 
κτή η από 5.8.1996 αίτηση πολιτογράφησης του αλλογε¬ 
νούς αλλοδαπού ΚΡΟΥΣΕΦ ΑΝΔΡΕΑτου ΒΙΚΤΩΡ, για την 
απόκτηση της Ελληνικής Ιθαγένειας. 

21. - Με την Φ.58717/14840/29.8.2002 απόφαση του 
Υφυπουργού Εσωτερικών Δημ. Διοικ. & Αποκ/σης,γίνεται 
δεκτή η από 4.9.1997 αίτηση πολιτογράφησης της αλλο¬ 
γενούς αλλοδαπής ΜΑΝΟΥΚΙΑΝ ΑΙΝΤΑτου ΜΑΝΟΥΚ, για 
την απόκτηση της Ελληνικής Ιθαγένειας. 

22. - Με την Φ.61333/6164/26.8.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 26.1.1998 αίτηση πολιτογράφησης της αλλογε¬ 
νούς αλλοδαπής ΚΑΡΑΓΚΙΑΟΥΡΟΒΑ -ΠΑΠΑΝΙΚΟΛΑΟΥ 
ΒΕΣΕΛΑ του ΧΡΗΣΤΟ, για την απόκτηση της Ελληνικής 
Ιθαγένειας. 

23. - Μετην Φ. 61622/9828/29.8.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 12.2.1998 αίτηση πολιτογράφησης της 
αλλογενούς αλλοδαπής ΔΙΒΑΡΗ ΜΟΝΙΚΑ συζ. ΝΙΚΟΛΑ¬ 
ΟΥ, για την απόκτηση της Ελληνικής Ιθαγένειας. 

24. - Μετην Φ.65006/6289/27.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 


ται δεκτή η από 19.8.1998 αίτηση πολιτογράφησης της. 
αλλογενούς αλλοδαπής ΤΣΙΣΜΑΛΙΔΟΥ ΟΛΓΑ συζ. 
ΚΩΝΣΤΑΝΤΙΝΟΥ, για την απόκτηση της Ελληνικής Ιθαγέ¬ 
νειας. 

25. - Μετην 67307/10263/29.8.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 26.10.1998 αίτηση πολιτογράφησης της αλλο¬ 
γενούς αλλοδαπής ΓΚΙΝΤΑΚ ΟΛΓΑ του ΛΑΖΑΡ, για την 
απόκτηση της Ελληνικής Ιθαγένειας. 

26. - Με την Φ.69415/3156/12.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, γίνεται δε¬ 
κτή η από 16.2.1999 αίτηση πολιτογράφησης του αλλο¬ 
γενούς αλλοδαπού ΚΑΤΚΟΒ ΑΝΑΤΟΛΙ του ΓΕΩΡΓΙΟΥ, 
για την απόκτηση της Ελληνικής Ιθαγένειας. 

27. - Με την Φ.71146/4127/8.7.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, α) γίνεται 
δεκτή η από 14.4.1999 αίτηση πολιτογράφησης της αλ¬ 
λογενούς αλλοδαπής ΚΑΪΤΑΛΙΔΗ ΤΙΝΑ- ΚΩΝΣΤΑΝΤΙΝΑΣ 
συζ. ΛΑΜΠΟΥ, για την απόκτηση της Ελληνικής Ιθαγένει¬ 
ας. και β) εκρίνεται η αλλαγή του κυρίου ονόματος της 
από «ΤΙΝΑ-ΚΩΝΣΤΑΝΤΙΝΑ» σε «ΚΩΝΣΤΑΝΤΙΝΑ». 

28. - Με την Φ.77543/13163/29.8.2002 απόφαση του 
Υφυπουργού Εσωτερικών Δημ. Διοικ. & Αποκ/σης, γίνεται 
δεκτή η από 22.11.1999 αίτηση πολιτογράφησης της αλ¬ 
λογενούς αλλοδαπής ΔΗΜΗΤΡΟΠΟΥΛΟΥ ΓΚΑΛΙΝΑ συζ. 
ΑΝΤΩΝΙΟΥ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 2784 (4) 

Σύσταση τριμελούς Επιτροπής για εξέταση αιτήσεων εν¬ 
διαφερομένων για την απόδειξη της ιδιότητας αυτών 
ως αγροτών. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του Ν. 2218/94 «Περί Νομαρχιακής Αυ¬ 
τοδιοίκησης» όπως τροποποιήθηκε και συμπληρώθηκε 
με τους Ν. 2240/94 και 2273/95. 

2) Τον ισχύοντα οργανισμό εσωτερικής οργάνωσης και 
λειτουργίας των υπηρεσιών Ν.Α. Δυτ. Αττικής (ΦΕΚ 
441 /Β/19.5.95). 

3) Το άρθρ. 3 της 337410/10.7.98 Κ.Υ.Α. Υπουργών 
Εσωτερικών, Οικονομικών και Γεωργίας, του Ν.2520/97. 

4) Το με αριθμό 344592/4551/27.8.987 έγγραφο Υπουρ¬ 
γείου Γεωργίας. 

5) Τις προτάσεις των Υπηρεσιών Δ. Ο. Υ. και της Ένω¬ 
σης Αγροτικών Συν/σμών Αττικής για καθορισμό τακτικών 
και αναπληρωματικών μελών, αποφασίζουμε: 

Συγκροτούμε Επιτροπή αποτελούμενη από τους: 

1. Καρούντζου Ευαγγελία Γεωπόνο της Δ/νσης Αγροτι¬ 
κής Ανάπτυξης ως Πρόεδρο, με αναπληρωτή τον Τριάντο 
Γεώργιο Γεωπόνο της ίδιας υπηρεσίας. 

2. Παπανικόλα Ανδρέα εκπρόσωπο της Ένωσης Αγρο¬ 
τικών Συν/σμών Αττικής με αναπληρωτή τον Θεοδοσίου 
Γ εώργιο εκπρόσωπο της ίδιας Ένωσης. 

3. α) Για αιτήσεις ενδιαφερομένων του Δήμου Μεγά¬ 
ρων, Ν. Περάμου την Πόγκα Ευαγγελία ΠΕ/Δ - Εφοριακό 
με αναπληρωτή τον Διαμαντάκο Γ εώργιο ΔΕ/Α Εφοριακό. 

β) Για αιτήσεις ενδιαφερομένων του Δήμου Ερυθρών 
τον Σιδέρη Χαρίλαο ΔΕ/Β υπάλληλο της Δ. Ο. Υ. Θηβών με 

αναπληρωτή τον Σιακκούλη Λουκά ΤΕ/Β υπάλληλο της 
ίδιας υπηρεσίας. 

γ) Γ ια αιτήσεις των Δήμων Ζεφυρίου, Α. Λιοσίων, Φυλής, 
τον Γ αβρίλη Χαρίλαο ΔΕ/Α υπάλληλο της Δ. Ο. Υ. Αγ. Αναρ¬ 
γύρων με αναπληρωτή τον Βλαχαντώνη Ιωάννη ΠΕ/Β 
υπάλληλο της ίδιας υπηρεσίας. 

δ) Γ ια αιτήσεις των άλλων Δήμωντης Ν.Α.Δ.Α. τον Κόπι- 
τα Παναγιώτη υπάλληλο της Δ Ο Υ Ελευσίνας με αναπλη¬ 
ρωτή την Μαζαρακιώτη Αικατερίνη υπάλληλο της ίδιας 
υπηρεσίας. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών και εργατών γης. 

Γραμματέαςτης Επιτροπής ορίζεται η υπάλληλος Φου- 
τρή Μαρία της Δ/νσης Αγρ Ανάπτυξης Δ Α με αναπληρω¬ 
τή τον Παπαθωμά Ανδρέα της ίδιας υπηρεσίας. 

Η παρούσα να δημοσιευθεί στην Εφημερίδα της Κυ- 
βέρνησεως. 

Ελευσίνα, 13 Ιουνίου 2002 

Ο Νομάρχης 
ΠΕΡ. ΠΑΠΑΠΕΤΡΟΥ 

-♦- 

Αριθ. 261/143 (5) 

Κανονισμός Αρχών Κοστολόγησης και Τιμολόγησης 
Καθολικής Υπηρεσίας 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ), 

Έχοντας υπόψη: 

α. το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες διατάξεις», ιδίως τα άρθρα 3, 
παρ. 14 (ια) και 8, παράγρ. 5, (ΦΕΚ273/Α/2000), 
β. το Π.Δ. 181/1999 «Προσαρμογή στην Οδηγία 
98/10/ΕΚ του Ευρωπαϊκού Κοινοβουλίου και του Συμβου¬ 
λίου για την Εφαρμογή της Παροχής Ανοιχτού Δικτύου 
(Ο Ν Ρ) στη Φωνητική Τηλεφωνία και για την Καθολική Υπη¬ 
ρεσία για τις Τηλεπικοινωνίες σε Ανταγωνιστικό Περιβάλ¬ 
λον» (ΦΕΚ 170/Α/1999), 

γ. το Π.Δ. 165/1999 “Για την τροποποίηση του 
Ν.2246/1994, όπως εκάστοτε ισχύει σε συμμόρφωση α) 
προς την Οδηγία 97/33/ΕΚ του Ευρωπαϊκού Κοινοβουλί¬ 
ου και του Συμβουλίου για την διασύνδεση στο χώρο των 
τηλεπικοινωνιών προκειμένου να διασφαλισθεί καθολική 
υπηρεσία και διαλειτουργικότητα, με εφαρμογή των Αρ¬ 
χών Παροχής Ανοικτού Δικτύου (ΟΝΡ) και β) σε συμμόρ¬ 
φωση προς την Οδηγία 98/61/ΕΚτου Ευρωπαϊκού Κοινο¬ 
βουλίου και του Συμβουλίου «Περί τροποποιήσεως της 
Οδηγίας 97/33/ΕΚ σε ότι αφορά τη Φορητότητα των Αριθ¬ 
μών και την Προεπιλογή Φορέα»” (ΦΕΚ 159/Α/1999), 
δ. την Ανακοίνωση της Ευρωπαϊκής Επιτροπής της 27- 
11-1996 (ΟΟΜ(96) 608 ίίπαΙ) σχετικά με τα κριτήρια αξιο¬ 
λόγησης των Εθνικών Σχεδίων για την Κοστολόγηση και 
Χρηματοδότηση της Καθολικής Υπηρεσίας στις τηλεπι¬ 
κοινωνίες και τις Κατευθυντήριες Γραμμές για τα Κράτη 
Μέλη για τη Λειτουργία των Σχεδίων αυτών, 
ε. το γεγονός ότι από τις διατάξεις αυτής της Απόφασης 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζει: 

Γ ενικές Διατάξεις 
Άρθρο 1 

Πεδίο Εφαρμογής 

Ο παρών Κανονισμός ορίζει τις Αρχές Κοστολόγησης 


και Τιμολόγησης της Καθολικής Υπηρεσίας, σύμφωνα με 
τηνπαράγρ. 5του άρθρου 8του Ν.2867/2000. 

Άρθρο 2 
Ορισμοί 

Στο πλαίσιο του παρόντος Κανονισμού, ισχύει ο ακό¬ 
λουθος ορισμός: 

Καθαρό Κόστος Καθολικής Υπηρεσίας (ΚΚΚΥ) : Ορίζε¬ 
ται ως η διαφορά μεταξύ του καθαρού κόστους της λει¬ 
τουργίας μιας καθορισμένης Επιχείρησης με υποχρεώ¬ 
σεις Καθολικής Υπηρεσίας και της λειτουργίας της χωρίς 
υποχρεώσεις Καθολικής Υπηρεσίας. Αυτό ισχύει είτε το 
δίκτυο είναι πλήρως ανεπτυγμένο ή ακόμα βρίσκεται σε 
φάση ανάπτυξης και επέκτασης. 

Άρθρο 3 
Λοιποί Ορισμοί 

Άλλοι όροι οι οποίοι χρησιμοποιούνται στο παρόν έχουν 
την έννοια που τους αποδίδεται στο Ν.2867/2000. 

Κεφάλαιο Α 
Άρθρο 4 

Γ ενικές Αρχές Κοστολόγησης και Τ ιμολόγησης 

1. Αρχή της πρόκλησης του κόστους 

Σύμφωνα με την αρχή αυτή, το ΚΚΚΥ θα πρέπει να σχε¬ 
τίζεται με τις άμεσες και έμμεσες αιτίες δημιουργίας του 
είτε με άμεσο καταλογισμό είτε με επιμερισμό που να βα¬ 
σίζεται στην χρήση κλείδων επιμερισμού, όπως αυτές 
ορίζονται στο άρθρο 5 του παρόντος. 

2. Αρχή της αντικειμενικότητας 

Σύμφωνα με την αρχή της αντικειμενικότητας, η κοστο¬ 
λόγηση αντανακλά τις θεμελιώδεις οικονομικές σχέσεις 
κόστους, χωρίς να γίνεται αλλοίωση του κόστους μίας 
υπηρεσίας προς όφελος ή εις βάρος μίας άλλης. 

3. Αρχή της διαφάνειας 

Σύμφωνα με την αρχή της διαφάνειας, ο υπολογισμός 
του καθαρού κόστους του κάθε στοιχείου των υποχρεώ¬ 
σεων Καθολικής Υπηρεσίας γίνεται χωριστά. 

Η κοστολόγηση είναι σαφής και αναλυτική, ώστε : 

α. να προκύπτουν με ευκρίνεια οι σχέσεις μεταξύ των 
επιμέρους στοιχείων του κόστους και των κοστολογικών 
αντικειμένων, 

β. να παρέχεται η δυνατότητα διεξαγωγής διαγωνιστι- 
κής διαδικασίας για την επιλογή Παρόχου οποιουδήποτε 
στοιχείου Καθολικής Υπηρεσίας. 

4. Αρχή της σταθερότητας 

Σύμφωνα με την Αρχή αυτή οι θεμελιώδεις οικονομικές 
σχέσεις του κοστολογικού/τιμολογιακού συστήματος θα 
πρέπει να διέπονται από σταθερότητα σε βάθος χρόνου. 
Ο σκοπός της αρχής της σταθερότητας είναι ότι, με δε¬ 
δομένες τις πιθανές μεταβολές που είναι αναγκαίες στο 
κοστολογικό σύστημα λόγω πραγματικής μεταβολής των 
θεμελιωδών σχέσεων, θα πρέπει να περιορίζεται η άσκο¬ 
πη και χωρίς ουσιαστικό λόγο μεταβολή του κοστολογι- 
κού συστήματος. 

5. Αρχή της προβλεψιμότητας 

Σύμφωνα με την Αρχή αυτή, το κοστολογικό/τιμολογια- 
κό σύστημα της Καθολικής Υπηρεσίας θα πρέπει να είναι 
σε θέση να παράγει προβλέψιμο (με τη στατιστική έννοια 
του όρου) ΚΚΚΥ, σε όρους των επιμέρους υπηρεσιών και 
προϊόντων που αποτελούν αντικείμενο της Καθολικής 
Υπη ρεσίας, για μια το υλάχιστον τριετία, έτσι ώστε να γνω- 

ρίζουν εκ των προτέρων οι τυχόν συμβάλλοντες στη χρη¬ 
ματοδότηση του ΚΚΚΥ για την αναμενόμενη οικονομική 
συμβολή τους. 

6. Αρχή της αποτελεσματικότητας 

Σύμφωνα με την Αρχή αυτή, το κοστολογικό/τιμολογια- 
κό σύστημα θα πρέπει να προσμετρά το αποτελεσματικό 
οικονομικό κόστος και όχι το καταγραφόμενο λογιστικό 
κόστος. Με τον όρο αποτελεσματικό οικονομικό κόστος 
εννοείται το κατά συνθήκη μικρότερο κόστος που είναι 
αναγκαίο για μια υπηρεσία/προϊόν με συγκεκριμένα ποιο¬ 
τικά χαρακτηριστικά. Για την εφαρμογή της αρχής της 
αποτελεσματικότητας, η ΕΕΤΤ δύναται να χρησιμοποιή¬ 
σει και τα αποτελέσματα ενός υποδείγματος όοΙΙοπι-υρ 
για την Καθολική Υπηρεσία. 

7. Αρχή του υπολογισμού του αποτελεσματικού κό¬ 
στους 

Σύμφωνα με την αρχή αυτή το κοστολογικό/τιμολογια- 
κό σύστημα θα πρέπει να επιτρέπει τη συλλογή όλων των 
αναγκαίων πληροφοριών που είναι απαραίτητες για τον 
υπολογισμό του αποτελεσματικού οικονομικού κόστους. 

8. Αρχή της απλότητας 

Τόσο το κοστολογικό σύστημα, όσο και τα τιμολόγια 
της Καθολικής Υπηρεσίας, θα πρέπει με δεδομένη την 
αναγκαία πολυπλοκότητα να είναι εύκολα επαληθεύσιμα 
και ελέγξιμα. 

9. Αρχή της μη διακρίσεως 

Σύμφωνα με την αρχή αυτή, το κοστολογικό/τιμολογια- 
κό σύστημα θα πρέπει να καταλογίζει κόστος καιτιμές χω¬ 
ρίς να διακρίνει ανάμεσα σε ομάδες καταναλωτών που 
έχουν τα ίδια χαρακτηριστικά. 

10. Αρχή αποφυγής της διπλής χρέωσης 

Ο υπολογισμός του καθαρού κόστους των επιμέρους 
στοιχείων της υποχρεώσεως Καθολικής Υπηρεσίας διε- 
νεργείται χωριστά, ούτως ώστε να αποφευχθεί ο διπλός 
υπολογισμός οποιουδήποτε άμεσου ή εμμέσου οφέλους 
ή κόστους. Το συνολικό καθαρό κόστος των υποχρεώσε¬ 
ων Καθολικής Υπηρεσίας για κάθε Πάροχο Καθολικής 
Υπηρεσίας πρέπει να υπολογισθεί ως το άθροισμα του 
καθαρού κόστους, το οποίο προκύπτει από τα επιμέρους 
στοιχεία των υποχρεώσεων Καθολικής Υπηρεσίας, λαμ- 
βανομένων υπόψη των οποιονδήποτε υλικών και άϋλων 
οφελών. 

Κεφάλαιο Β 
Άρθρο 5 

Μέθοδος προσδιορισμού του κόστους 

1. Το προς κοστολόγηση αντικείμενο του παρόντος Κα¬ 
νονισμού είναι το περιεχόμενο της Καθολικής Υπηρεσίας, 
όπως αυτό εκάστοτε ορίζεται από την ΕΕΤΤ. 

2. Ο υπολογισμός του ΚΚΚΥ θα πρέπει να συνεκτιμά τα 
έσοδα, τις άμεσες και έμμεσες επιδοτήσεις, οι οποίες χο¬ 
ρηγούνται στον Πάροχο Καθολικής Υπηρεσίας ή χρησι¬ 
μοποιούνται από αυτόν για λόγους παροχής Καθολικής 
Υπηρεσίας καθώς και τα οφέλη, συμπεριλαμβανομένων 
των άϋλων οφελών, που αποκομίζει ο Πάροχος Καθολι¬ 
κής Υπηρεσίας. 

Ο υπολογισμός βασίζεται στο κόστος που προκύπτει 
από τα ακόλουθα: 

α. Στοιχεία των καθορισμένων υπηρεσιών, οι οποίες 
μπορούν να παρέχονται μόνο με ζημία ή με συνθήκες κό¬ 
στους που δεν εμπίπτουν στα συνήθη εμπορικά πρότυπα. 

Η κατηγορία αυτή δύναται ενδεικτικά να περιλαμβάνει: 


πρόσβαση σε τηλεφωνικές υπηρεσίες έκτακτης ανάγκης, 
παροχή ορισμένων κοινόχρηστων τηλεφώνων, παροχή 
ορισμένων υπηρεσιών ή εξοπλισμού για άτομα με ειδικές 
ανάγκες. 

β. Υπηρεσίες που παρέχονται σε συγκεκριμένους τελι¬ 
κούς χρήστες ή ομάδες τελικών χρηστών, οι οποίοι, λόγω 
του κόστους παροχής του συγκεκριμένου δικτύου και της 
συγκεκριμένης υπηρεσίας, τωνπαραγομένων εσόδων και 
της τυχόν γεωγραφικής εξομάλυνσης των τιμών που επι¬ 
βάλλεται από το Κράτος, μπορούν να εξυπηρετούνται μό¬ 
νο με ζημία ή με συνθήκες κόστους που δεν εμπίπτουν 
στα συνήθη εμπορικά πρότυπα. 

Η κατηγορία αυτή περιλαμβάνει τους τελικούς χρήστες 
ή τις ομάδες τελικών χρηστών που δεν θα εξυπηρετού¬ 
νταν από έναν εμπορικό φορέα παροχής υπηρεσιών, ο 
οποίος δεν θα είχε υποχρέωση παροχής Καθολικής Υπη¬ 
ρεσίας. 

Σε περιφερειακές περιοχές με επεκτεινόμενα δίκτυα, ο 
υπολογισμός του κόστους πρέπει να βασίζεται στο επι¬ 
πρόσθετο κόστος εξυπηρέτησης αυτών των τελικών χρη¬ 
στών ή ομάδων τελικών χρηστών, τους οποίους ένας φο¬ 
ρέας που θα εφάρμοζε τα συνήθη εμπορικά πρότυπα του 
ανταγωνιστικού περιβάλλοντος θα επέλεγε να μην εξυ¬ 
πηρετήσει. 

Τα κόστη και έσοδα πρέπει να είναι προσανατολισμένα 
προς το μέλλον (Εοη/ναιτΙ ΙοοΚίης)). 

3. Περίοδος κοστολόγησης 

Η περίοδος κοστολόγησης πρέπει να είναι δημόσια 
γνωστή εκ των προτέρων και να καλύπτει, ενδεικτικά, πε¬ 
ρίοδο 3-5 ετών, βάσει ετησίων προϋπολογιστικών στοι¬ 
χείων τα οποία ανταποκρίνονται στο υπό κοστολόγηση 
περιεχόμενο. Το κόστος παροχής Καθολικής Υπηρεσίας 
υπολογίζεται επίσης απολογιστικά σε ετήσια βάση. 

4. Για τον υπολογισμό του κόστους της Καθολικής Υπη¬ 
ρεσίας, ο Πάροχος θα πρέπει να χρησιμοποιήσει κοστο- 
λογικά συστήματα τα οποία επιτρέπουν την αναλυτική κα¬ 
τανομή του συνολικού κόστους σε κέντρα κόστους και σε 
προϊόντα ή/και υπηρεσίες. 

5. Γ ια την κοστολόγηση της Καθολικής Υπηρεσίας, 
εφαρμόζεταιτο κοστολογικό πρότυπο του Πλήρως Κατα¬ 
νεμημένου Κόστους (ΡυΙΙγ ΟίεΐπόυΙθά ΟοεΙ). Για το κο- 
στολογικό πρότυπο ισχύουν τα ακόλουθα: 

α. Ως κοινό κόστος ορίζεται το κόστος που αφορά το 
σύνολο των παρεχομένων υπηρεσιών και ως ομαδικό κό¬ 
στος ορίζεται το κόστος που αφορά μια ομάδα συγγενών 
παρεχομένων υπηρεσιών. 

β. Το κοινό κόστος επιμερίζεται ως εξής : 

ί. οι κοινές κατηγορίες δαπανών κατανέμονται σε κατη¬ 
γορίες με βάση την άμεση ανάλυση της προέλευσής 
τους, 

ϋ. αν, κατά αντικειμενική κρίση, δεν είναι εφικτή η άμεση 
ανάλυση, οι κοινές κατηγορίες δαπανών επιμερίζονται 
βάσει έμμεσης σχέσης με άλλη κατηγορία δαπανών ή με 
ομάδα κατηγοριών δαπανών για τις οποίες είναι εφικτή η 
άμεση αντιστοίχιση ή επιμερισμός, 

ίϋ. αν, κατά αντικειμενική κρίση, δεν είναι εφικτή η εξεύ¬ 
ρεση άμεσων ή έμμεσων μέτρων για τον επιμερισμό των 
δαπανών, οι δαπάνες κατά κατηγορία κατανέμονται βά¬ 
σει γενικού συντελεστή επιμερισμού, ο οποίος υπολογί¬ 
ζεται με βάση την αναλογία μεταξύ όλων των δαπανών 
που, άμεσα ή έμμεσα, αποδίδονται ή επιμερίζονται στην 
Καθολική Υπηρεσία, αφενός και στις λοιπές υπηρεσίες, 
αφετέρου. 

γ. Ο Πάροχος Καθολικής Υπηρεσίας δύναται να χρησι¬ 
μοποιήσει διαφορετικές μεθόδους επιμερισμού του κοι¬ 
νού και ομαδικού κόστους εφόσον, προ της εφαρμογής 
τους, εγκριθούν από την ΕΕΤΤ, ώστε να εξετασθεί κατά 
πόσο συνάδουν με τις αρχές κοστολόγησης και τιμολό¬ 
γησης που ισχύουν σύμφωνα με την Ελληνική νομοθεσία 
και τη νομοθεσία της Ε.Ε.. 

Για το σκοπό αυτό, ο Πάροχος Καθολικής Υπηρεσίας 
υποβάλλει τις προτεινόμενες μεθόδους επιμερισμού μέ¬ 
χρι τις 31/12 του προηγούμενου ημερολογιακού έτους 
από το έτος στο οποίο θα γίνει η χρήση τους, εφόσον 
εγκριθούν. 

6. Η κοστολόγηση της Καθολικής Υπηρεσίας πρέπει να 
είναι προσανατολισμένη στο μέλλον (ΡοηΛ/ΗΓά Ιοοίάης)) 
και να ρυθμίζεται σύμφωνα με τη κοστολογική βάση του 
τρέχοντος κόστους, κατά τα ακόλουθα : 

α. Κατά την αποτίμηση παγίων βάσει του τρέχοντος κό¬ 
στους, το τρέχον κόστος υπολογίζεται, λαμβάνοντας 
υπόψη το καθαρό κόστος αντικατάστασης, το οποίο προ¬ 
κύπτει σε περίπτωση αντικατάστασης ενός παγίου στοι¬ 
χείου με ένα άλλο, που διαθέτει όμοια χαρακτηριστικά και 
είναι της ίδιας ηλικίας. 

Στην απλούστερη περίπτωση, το καθαρό κόστος αντι¬ 
κατάστασης ισούται με την αξία αντικατάστασης ενός πα¬ 
γίου με ένα πανομοιότυπο κατά τη χρονική στιγμή του 
υπολογισμού του κόστους αντικατάστασης. 

Σε περίπτωση που πανομοιότυπο πάγιο δεν διατίθεται 
πλέον στην αγορά, λόγω τεχνολογικής εξέλιξης, χρησι¬ 
μοποιείται η αξία ενός ισοδύναμου σύγχρονου παγίου 
(πιοάθΓΠ θηυίν3ΐΘπΐ355θί) που διαθέτει την ίδια δυναμικό¬ 
τητα και λειτουργικότητα με το προς αντικατάσταση πά¬ 
γιο. 

β. Στην περίπτωση που η λειτουργικότητα και η δυναμι¬ 
κότητα του σύγχρονου ισοδύναμου παγίου είναι ανώτε¬ 
ρες από εκείνες του παγίου για το οποίο υπολογίζεται το 
κόστος αντικατάστασης, το κόστος του σύγχρονου ισο¬ 
δύναμου παγίου αναπροσαρμόζεται ώστε να ενσωματω¬ 
θούν οι διαφορές αυτές. 

γ. Ο Πάροχος Καθολικής Υπηρεσίας προσδιορίζει 
επαρκώςτη μεθοδολογία που θαακολουθηθείγιατηνεπι- 
καιροποίηση των αξιών για κάθε πάγιο ή ομάδα παγίων 
στοιχείων. 

δ. Κατάτην εφαρμογή τηςλογιστικήςτουτρέχοντος κό¬ 
στους, χρησιμοποιείται η αρχή της διατήρησης του χρη¬ 
ματοοικονομικού κεφαλαίου, όπως προβλέπεται στη Σύ¬ 
σταση 98/322/ΕΕτης Ευρωπαϊκής Επιτροπής (ΕΕ αριθ. ί 
141 της 13-5-1998, σ.6επ.), 

7. Λειτουργικό κόστος 

Στον όρο λειτουργικό κόστος συμπεριλαμβάνονται οι 
ακόλουθες γενικές κατηγορίες δαπανών, όπως περιγρά- 
φονται από το Ελληνικό Λογιστικό Σχέδιο : 

- Αποδοχές 

- Αποσβέσεις 

- Διοικητικά Έξοδα 

- Αναλώσιμα Υλικά 

- Λοιπά Λειτουργικά Έξοδα όπως εκμισθώσεις ακινή¬ 
των, έξοδα διαφήμισης κλπ.. 

Γιατον υπολογισμό του λειτουργικού κόστους εφαρμό¬ 
ζεται, τόσο η μεθοδολογία με βάση την κοστολόγηση ανά 
δραστηριότητα (ΑοΙίνίΙγ Ββεθά ΟοεΙίηρ), όσο και η μεθο¬ 
δολογία της κοστολόγησης δικτύου (ΝβΙννοιΈ Βαεοά 
ΟοεΙίηρ). 

Στο πλαίσιο της μεθοδολογίας κοστολόγησης με βάση 


τις δραστηριότητες, το κόστος των επιμέρους δραστη¬ 
ριοτήτων συσχετίζεται με τις υπηρεσίες και τα στοιχεία 
του δικτύου που δημιουργούν τη ζήτηση για τις δραστη¬ 
ριότητες αυτές. 

Στο πλαίσιο της μεθοδολογίας κοστολόγησης δικτύων, 
το κόστος που σχετίζεται με το δίκτυο συγκεντρώνεται 
στα διάφορα στοιχεία του, τα οποία αποτελούν κοστολο- 
γικά αντικείμενα. 

Το λειτουργικό κόστος μπορεί να καταλογίζεται άμεσα 
ή να επιμερίζεται έμμεσα στα προϊόντα ή υπηρεσίες που 
το αφορούν. 

Στο λειτουργικό κόστος, καταλογίζονται και οι κατηγο¬ 
ρίες δαπανών που λαμβάνουν χώρα για τον προσδιορι¬ 
σμό του ΚΚΚΥ. Ενδεικτικά, τέτοιες κατηγορίες δαπανών 
είναι οι αποδοχές του προσωπικού, οι αποσβέσεις και οι 
λοιπές δαπάνες λειτουργίας. 

8. Αποσβέσεις 

Οι αποσβέσεις θα πρέπει να αντανακλούν την υλική, τε¬ 
χνική, τεχνολογική και οικονομική μείωση της αξίας των 
παγίων και ως εκ τούτου, να αποτελούν μέρος του κό¬ 
στους που θα πρέπει να είναι σε θέση να ανακτήσει ο Πά¬ 
ροχος Καθολικής Υπηρεσίας, έτσι ώστε να έχει την οικο¬ 
νομική δυνατότητα αντικατάστασης των παγίων στο πέ¬ 
ρας της οικονομικής τους ζωής. 

α. Χρόνος αποσβέσεων 

Η οικονομική ζωή των παγίων θα πρέπει να τεκμηριωθεί 
από τον Πάροχο Καθολικής Υπηρεσίας. Ο χρόνος από¬ 
σβεσης υπολογίζεται με βάση την οικονομική ζωή των πα¬ 
γίων στοιχείων, δηλαδή, το χρονικό διάστημα που το πά¬ 
γιο προσφέρει αποδοτικά τις υπηρεσίες του και όχι το 
χρονικό διάστημα απόσβεσης που επιβάλλεται απάτη νο¬ 
μοθεσία για τη σύνταξη των ετήσιων οικονομικών κατα¬ 
στάσεων. Ο Πάροχος Καθολικής Υπηρεσίας προσδιορίζει 
επαρκώς τη διάρκεια σε έτη της οικονομικής ζωής που 
προτίθεται να υιοθετήσει για κάθε πάγιο ή ομάδα παγίων 
στοιχείων. 

β. Συντελεστές αποσβέσεων 

Γ ια τις ανάγκες του υπολογισμού των αποσβέσεων της 
Καθολικής Υπηρεσίας, θα πρέπει ο υπολογισμός να γίνε¬ 
ται με βάση τη γραμμική μέθοδο. 

γ. Υπολειμματική αξία 

Στις αποσβέσεις θα πρέπει να συνυπολογίζεται και η εν¬ 
δεχόμενη υπολειμματική αξία των παγίων. 

δ. Η ΕΕΤΤ δύναται να επιβάλλει τη οικονομική απόσβε¬ 
ση (θοοηοπιίο άθρΓθοίΒΐίοη) ως μέθοδο απόσβεσης στον 
Πάροχο Καθολικής Υπηρεσίας, αν κρίνει ότι με τη μέθοδο 
αυτή προκύπτει ένα αποτελεσματικότερο σύστημα κινή¬ 
τρων για τον προγραμματισμό της παροχής της Καθολι¬ 
κής Υπηρεσίας. 

9. Κόστος κεφαλαίου 

Γ ια τον υπολογισμό του κόστους κεφαλαίου αναφορικά 
με την κοστολόγηση της Καθολικής Υπηρεσίας ισχύουν 
τα ακόλουθα: 

α. Γ ια τους σκοπούς της ρύθμισης, το κόστος κεφαλαί¬ 
ου πρέπει να αντανακλά το οικονομικό κόστος ευκαιρίας 
των χρησιμοποιούμενων κεφαλαίων, τόσο των ιδίων όσο 
και των δανειακών. 

β. Το κόστος κεφαλαίου υπολογίζεται επί τη βάσει της 
μεθοδολογίας του μέσου σταθμικού κόστους του κεφα¬ 
λαίου (ννθίράίθά 3νΘΓ30Θ 0051 οί 03ρίί3ΐ - ΝΛ/ΑΟΟ), λαμβα- 
νομένων υπόψη : 

ί. του σταθμικού μέσου όρου του κόστους των διαφό¬ 
ρων μορφών δανειακού κεφαλαίου που χρησιμοποιεί μό- 

νο για την παροχή Καθολικής Υπηρεσίας ο Πάροχος Κα¬ 
θολικής Υπηρεσίας, 

ϋ. του κόστους των ιδίων κεφαλαίων, τα οποία χρησιμο¬ 
ποιούνται από τον Πάροχο Καθολικής Υπηρεσίας μόνο 
για τη παροχή Καθολικής Υπηρεσίας, το οποίο αντιπρο¬ 
σωπεύει την απαιτούμενη απόδοση των μετοχών, προκει- 
μένου να επενδυθούν κεφάλαια στον Πάροχο Καθολικής 
Υπηρεσίας, συναρτήσει του κινδύνου στον οποίο θα υπο¬ 
βληθούν τα κεφάλαια αυτά αποκλειστικά εξαιτίας της πα¬ 
ροχής Καθολικής Υπηρεσίας. 

Για τον υπολογισμό του κόστους των ιδίων κεφαλαίων, 
χρησιμοποιείται το υπόδειγμα τιμολόγησης κεφαλαίων 
τίτλων (ΟαρίίαΙ Αεεθί Ρποίηρ ΜοάθΙ - ΟΑΡΜ). Δεδομένων 
των ιδιαιτεροτήτων, τόσο της παροχής Καθολικής Υπη¬ 
ρεσίας, όσο και της Ελληνικής αγοράς, η ΕΕΤΤ διατηρεί 
το δικαίωμα της περαιτέρω εξειδίκευσης της ανωτέρω 
μεθοδολογίας υπολογισμού του κόστουςτου κεφαλαίου. 
Σε περίπτωση κατά την οποία η χρήση της μεθόδου ΟΑΡΜ 
αντιβαίνει προς την αρχή της αντικειμενικότητας, η ΕΕΤΤ 
δύναται, με αιτιολογημένη Απόφασή της, να επιβάλλει 
εναλλακτική μέθοδο υπολογισμού του κόστους των ιδίων 
κεφαλαίων, 

ίϋ. του ποσού των ιδίων κεφαλαίων και των δανειακών 
κεφαλαίων τα οποία απαιτείται να χρησιμοποιούνται από 
τον Πάροχο Καθολικής Υπηρεσίας μόνο για την εκπλή¬ 
ρωση της υποχρεώσεως παροχής Καθολικής Υπηρεσίας. 
Τα ίδια και δανειακά κεφάλαια δεν είναι τα όντως χρησι¬ 
μοποιούμενα αλλά τα ποσά των κεφαλαίων που είναι ανα¬ 
γκαίο να χρησιμοποιηθούν για την οικονομικότερη δυνα¬ 
τή παροχή των στοιχείων του περιεχομένου της Καθολι¬ 
κής Υπηρεσίας, όπως αυτό εκάστοτε καθορίζεται από την 
ΕΕΤΤ. Κατά τον υπολογισμό των ποσών των σχετικών κε¬ 
φαλαίων λαμβάνονται υπόψη οι άμεσες και έμμεσες επι¬ 
δοτήσεις, οι οποίες χορηγήθηκαν στον Πάροχο Καθολι¬ 
κής Υπηρεσίας ή χρησιμοποιήθηκαν από αυτόν για λό¬ 
γους παροχής Καθολικής Υπηρεσίας. 

Όσον αφορά τα κεφάλαια, τα οποία χρησιμοποιούνται 
για την παροχή Καθολικής Υπηρεσίας, η κεφαλαιακή δο¬ 
μή τους θα πρέπει να είναι τέτοια ώστε να ελαχιστοποιεί 
το μεσοσταθμικό για την Καθολική Υπηρεσία κόστος κε¬ 
φαλαίου. Η ΕΕΤΤ δικαιούται να προβαίνει σε προσαρμο¬ 
γές κατά τον υπολογισμό της δομής των κεφαλαίων που 
αφορούν την Καθολική Υπηρεσία, σε περίπτωση που κρί¬ 
νει ότι η υπάρχουσα κεφαλαιακή δομή δημιουργεί αδικαι¬ 
ολόγητα υψηλά κόστη για την Καθολική Υπηρεσία, 

ιν. της φορολογικής εξοικονόμησης που συνεπάγεται η 
χρησιμοποίηση δανειακών κεφαλαίων λόγω των τόκων. 

Ο απολογιστικός υπολογισμός του ρίσκου που προέκυ- 
ψε από τη παροχή Καθολικής Υπηρεσίας για κάθε δεδο¬ 
μένο έτος γίνεται επί τη βάσει των πραγματοποιηθεισών 
επιβαρύνσεων που προέκυψαν από επισφάλειες και τυ¬ 
χόν άλλα στοιχεία άμεσα συνδεόμενα με τη παροχή Κα¬ 
θολικής Υπηρεσίας, κατά τη διάρκεια του δεδομένου 
έτους. 

10. Κεφαλαιακή βάση 

Εξαιρούνται από την κεφαλαιακή βάση τα κεφάλαια τα 
οποία χρησιμοποιούνται για άλλες δραστηριότητες του 
Παρόχου Καθολικής Υπηρεσίας, οι οποίες δεν συνδέο¬ 
νται άμεσα με τη παροχή της Καθολικής Υπηρεσίας. Η κε¬ 
φαλαιακή βάση πρέπει να τεκμηριωθεί από τον Πάροχο 
της Καθολικής Υπηρεσίας και να επιμερισθεί στην Καθο¬ 
λική Υπηρεσία, από το σύνολο των κεφαλαίων, το ποσο¬ 
στό εκείνο που αναλογεί στην παροχή της. 


Κεφάλαιο Γ 

Άρθρο 6 
Ειδικά θέματα 

1. Σύμφωνα με την αρχή της διαφάνειας, ο αναλυτικός 
υπολογισμός του καθαρού κόστους της σύνδεσης στο 
σταθερό δημόσιο τηλεφωνικό δίκτυο σε σταθερή θέση 
και της πρόσβασης σε υπηρεσία φωνητικής τηλεφωνίας 
πρέπει να γίνεται και ανά γεωγραφική περιοχή και να πα¬ 
ρουσιάζεται στην ΕΕΤΤ, σύμφωνα με τα όσα ορίζονται 
στην παρούσα παράγραφο: 

α. Η διαδικασία αναγνώρισης των μη αποδοτικών πε¬ 
ριοχών προϋποθέτει: 

ί. Τον υπολογισμότου κόστους το οποίο ο Πάροχος Κα¬ 
θολικής Υπηρεσίας θα απέφευγε αν δεν παρείχε τις συ¬ 
γκεκριμένες υπηρεσίες στις συγκεκριμένες περιοχές. 

ϋ. Την εκτίμηση των διαφυγόντων εσόδων από τη μη πα¬ 
ροχή των υπηρεσιών αυτών, τόσο με βάση τις εξερχόμε- 
νες, όσο και τις εισερχόμενες κλήσεις. 

ίϋ. Την εκτίμηση της ενδεχόμενης ωφέλειας που έχει ο 
Πάροχος Καθολικής Υπηρεσίας, λόγω της παροχής Κα¬ 
θολικής Υπηρεσίας στις περιοχές αυτές. 

ίν. Τις τυχόν κρατικές και άλλες άμεσες ή έμμεσες επι¬ 
δοτήσεις. 

β. Κατάλληλο μέγεθος αναφοράς για τον υπολογισμό 
του καθαρού κόστους είναι το αστικό κέντρο. 

2. Κοστολόγηση/τιμολόγηση των εκπτώσεων, οι οποίες 
παρέχονται στα άτομα με ειδικές ανάγκες, επί τη βάσει 
της εκάστοτε Απόφασης της ΕΕΤΤ. 

α. Τα κέρδη από την πώληση τερματικού εξοπλισμού τα 
οποία διαφεύγουν εξαιτίας της διάθεσης τερματικού εξο¬ 
πλισμού για χρήση τηλεκειμενογράφου ή άλλου ειδικού 
εξοπλισμού από τον Πάροχο Καθολικής Υπηρεσίας σε τι¬ 
μές κόστους σε άτομα με ειδικές ανάγκες, αποτιμώνται 
επί τη βάσει των περιθωρίων κέρδους τα οποία παρατη¬ 
ρούνται στην αγορά για το δεδομένο είδος τερματικού 
εξοπλισμού ή ελλείψει τέτοιας αγοράς, επί τη βάσει ενός 
ευλόγου περιθωρίου κέρδους για το δεδομένο είδος συ¬ 
σκευών. 

β. Η αξία των εκπτώσεων για την χρήση του σταθερού 
δημόσιου τηλεφωνικού δικτύου και των σταθερών δημό¬ 
σιων τηλεφωνικών υπηρεσιών, οι οποίες προβλέπονται 
από την ως άνω Απόφαση για τα άτομα με ειδικές ανά¬ 
γκες, υπολογίζεται επί τη βάσει κοστοστρεφούς τιμολό¬ 
γησης. Το κόστος υπολογίζεται επί τη βάσει των Αρχών 
Κοστολόγησης της Καθολικής Υπηρεσίας, ανεξαρτήτως 
των τιμολογίων που χρησιμοποιούνται για τη χρήση του 
σταθερού δημόσιου τηλεφωνικού δικτύου και των σταθε¬ 
ρών δημόσιων τηλεφωνικών υπηρεσιών. 

γ. Το κόστος στο οποίο τυχόν υπόκεινται οι Εταιρείες Κι¬ 
νητής Τηλεφωνίας ως αποτέλεσμα των υποχρεώσεων 
τους να παρέχουν στοιχεία Καθολικής Υπηρεσίας, θεω¬ 
ρείται ότι είναι όλο το κόστος το οποίο μπορεί να δικαιο¬ 
λογηθεί. 

3. Κατά τον υπολογισμό του κόστους, λαμβάνεται υπό¬ 
ψη όψη ο βαθμός κατά τον οποίο ο Πάροχος Καθολικής 
Υπηρεσίας επέτυχε τους στόχους ποιότητας υπηρεσιών, 
όπως αυτοί εκάστοτε καθορίζονται από Απόφαση της 
ΕΕΤΤ. 

4. Σε περίπτωση που προβλεφθούν εκπτώσεις για άτο¬ 
μα με ειδικές κοινωνικές ανάγκες, αυτές κοστολογούνται 
επίτη βάσει των ρυθμίσεωντου παρόντος Κανονισμού. 

Άρθρο 7 

Οποιοδήποτε κόστος, πλέον των ήδη αναφερομένων, 
θεωρηθεί αναγκαίο για την παροχή της Καθολικής Υπη¬ 
ρεσίας θα υπολογισθεί με βάση τις διατάξεις του παρό¬ 
ντος ή και μεταγενέστερων Κανονισμών της ΕΕΤΤ καθώς 
και της σχετικής νομοθεσίας, όπως εκάστοτε ισχύει. 

Άρθρο 8 

1. Ο Πάροχος Καθολικής Υπηρεσίας χρησιμοποιεί πε¬ 
λατοκεντρικό σύστημα χρέωσης. 

2. Ο Πάροχος Καθολικής Υπηρεσίας αναπτύσσει πλη¬ 
ροφοριακά συστήματα τα οποία του επιτρέπουν να με¬ 
τρήσει στο αναγκαίο επίπεδο λεπτομέρειας : 

α. την ποιότητα και την ποσότητα των υπηρεσιών οι 
οποίες παρέχονται εντός των πλαισίων της υποχρεώσεως 
Καθολικής Υπηρεσίας, καθώς και 

β. τα κάθε μορφής οφέλη τα οποία αποφέρει στον Πά- 
ροχο Καθολικής Υπηρεσίας η παροχή της. 

Άρθρο 9 

Έλεγχος Κοστολόγησης από ΕΕΤΤ 

1. Η μεθοδολογία της κοστολόγησης του ΚΚΚΥ είναι 
ελέγξιμη και επαληθεύσιμη. 

Ο Πάροχος Καθολικής Υπηρεσίας, κατόπιν αιτήσεως 
της ΕΕΤΤ, θα υπολογίζει το καθαρό κόστος των υποχρε¬ 
ώσεων Καθολικής Υπηρεσίας, σύμφωνα με τον παρόντα 
Κανονισμό και την κείμενη νομοθεσία. Οι λογαριασμοί 
ή/και άλλες πληροφορίες, οι οποίες χρησιμεύουν ως βά¬ 
ση για τον υπολογισμό του καθαρού κόστους των υπο¬ 
χρεώσεων Καθολικής Υπηρεσίας, ελέγχονται από την 
ΕΕΤΤ και εγκρίνονται από την ΕΕΤΤ. 

Η ΕΕΤΤ δύναται να χρησιμοποιήσει τρίτους Οργανι¬ 
σμούς, ανεξάρτητους από τον Πάροχο Καθολικής Υπη¬ 
ρεσίας, στους οποίους δύναται να αναθέσει το συγκεκρι¬ 
μένο έργο. Ο έλεγχος του ΚΚΚΥ γίνεται προϋπολογιστικά 
και απολογιστικά. 

2. Για τον ανωτέρω προϋπολογιστικό και απολογιστικό 
έλεγχο, ο Πάροχος Καθολικής Υπηρεσίας υποβάλλει 
στην ΕΕΤΤ άλατα αναγκαία, σύμφωνα μετον παρόντα Κα¬ 
νονισμό, στοιχεία για τον υπολογισμό του ΚΚΚΥ εντός σα¬ 
ράντα πέντε (45) ημερών από τη δημοσίευση του ισολογι¬ 
σμού του. 

3. Τα αποτελέσματα του υπολογισμού του κόστους και 
τα πορίσματα του λογιστικού ελέγχου κοινοποιούνται ως 
εξής: 

α. Ενημερωμένες και συγκεκριμένες πληροφορίες δια¬ 
τίθενται δωρεάν από την ΕΕΤΤ στους ενδιαφερομένους 
όταν εκείνοι το ζητήσουν, κατά τις εργάσιμες ημέρες και 
ώρες. Η ΕΕΤΤ δημοσιεύει τις σχετικές πληροφορίες στην 


Εφημερίδα της Κυβερνήσεως και τις κοινοποιεί στην Ευ¬ 
ρωπαϊκή Επιτροπή και αμέσως σε περίπτωση οποιοσδή¬ 
ποτε μεταβολής τους. 

β. Υπότηνπροϋπόθεσητηςτήρησηςτων Κοινοτικών και 
Εθνικών κανόνων για την εμπιστευτικότητα των πληρο¬ 
φοριών, η ΕΕΤΤ δημοσιεύει ετησίως έκθεση στην οποία 
αναφέρονται το υπολογιζόμενο κόστος των υποχρεώσε¬ 
ων της Καθολικής Υπηρεσίας, οι τυχόν εισφορές όλων 
των συμμετεχόντων σε αυτό Οργανισμών καθώς καιτα οι¬ 
κονομικά οφέλη που απορρέουν από την παροχή της Κα¬ 
θολικής Υπηρεσίας στους Παρόχους Καθολικής Υπηρε¬ 
σίας. 

Άρθρο 10 

Δυνατότητα Αναθεώρησης Κοστολογικού Προτύπου 

Κατόπιν εξετάσεως, η ΕΕΤΤ δύναται να επιβάλλει το κο- 
στολογικό πρότυπο του Μακροπροθέσμου Μέσου Επαυ- 
ξητικού Κόστους (ΕΒΑΙΟ+) και τη κοστολογική βάση του 
τρέχοντος κόστους για την κοστολόγηση της Καθολικής 
Υπηρεσίας, αν κρίνει ότι αυτό είναι αποτελεσματικότερο 
από το πρότυπο του Πλήρως Κατανεμημένου Κόστους 

(ΓΟΟ- 

Άρθρο 11 

Μεταβατική Διάταξη 

Ειδικά, όσον αφορά το πρώτο έτος εφαρμογής του πα¬ 
ρόντος, για τα στοιχεία τα οποία θα υποβληθούν εντός 
του 2003, με βάση τη χρήση του 2002, η προθεσμία υπο¬ 
βολής τους είναι ενενήντα (90) ημέρες από το κλείσιμο 
της χρήσης. 

Άρθρο 12 

Διοικητικές Κυρώσεις 

Σε περίπτωση παράβασης όρων του παρόντος, η ΕΕΤΤ 
δύναται, με ειδικά αιτιολογημένη Απόφασή της και μετά 
από ακρόαση των ενδιαφερομένων, να επιβάλλει τις διοι¬ 
κητικές κυρώσεις του άρθρου 12 του Ν.2867/2000. 

Άρθρο 13 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 28 Αυγούστου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

